Diari Oficial de la Generalitat Valenciana


Sumari del DOGV 3103, del 20-10-1997 (1997/10481)

RESOLUCIÓ de 18 de setembre de 1997, del secretari general de la Conselleria de Sanitat, que renova l'acreditació de l'Hospital General Universitari d'Alacant, per a l'activitat de trasplantament de renyó.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3103

Data del DOGV
:   20-10-1997

Secció del DOGV
:   CONVENIS I ACTES - AUTORITZACIONS ADMINISTRATIVES

Número del document
:   1997/10161


Data del document
:   18-09-1997

Organisme emissor
:   Conselleria de Sanitat

Tipus de document
:   Resolució

3498 RESOLUCIÓ de 18 de setembre de 1997, del secretari general de la Conselleria de Sanitat, que renova l'acreditació de l'Hospital General Universitari d'Alacant, per a l'activitat de trasplantament de renyó. [97/C10773]
  
Vista la sol·licitud de renovació de l'acreditació per a efectuar trasplantaments renals a l'Hospital General Universitari d'Alacant.
  
Antecedents de fet
  
Primer
  
 El director general de l'Hospital General d'Alacant presentà la sol·licitud de renovació de l'acreditació per a efectuar trasplantament renal del centre esmentat.
  
Segon
  
Aquest centre va obtenir la renovació de l'acreditació per fer trasplantaments de còrnia segons una ordre de 28 de març de 1988.
  
Tercer
  
L'Hospital General d'Alacant obtingué la renovació de l'acreditació per a la realització de trasplantaments segons la Resolució de 26 de gener de 1993, del secretari general de la Conselleria de Sanitat, per un període de quatre anys.
  
Quart
  
La Direcció del Programa de Trasplantaments de la Comunitat Valenciana informa favorablement sobre la renovació sol·licitada de l'acreditació.
  
Fonaments jurídics
  
Primer
  
La Secretaria General de la Conselleria de Sanitat és competent segons l'Ordre d'11 de desembre de 1992, de la Conselleria de Sanitat i Consum i el Decret 27/1987, en relació amb el que disposa el Decret 33/1997, de 26 de febrer.
  
Segon
  
S'ha complit el que estableix l'article 29.1 de l'Ordre d'11 de desembre de 1992, de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per a efectuar trasplantaments renals a l'Hospital General Universitari d'Alacant, situat al número 109 del carrer del mestre Alonso de la ciutat d'Alacant. Aquesta acreditació serà vàlida durant un període de cinc anys, amb efecte des del 23 de juny de 1997.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control de la Direcció del Programa de Trasplantaments de la Comunitat Valenciana.
  
Notifiqueu la present resolució a les persones interessades, amb l'advertiment que no exhaureix la via administrativa i que hi poden interposar en contra un recurs ordinari davant el conseller de Sanitat i Consum en el termini d'un mes comptador des de l'endemà de la data de la notificació.
  
València, 18 de setembre de 1997.- El secretari general: Roberto Jesús Roig Oltra.